# 15a etapa del Tour de França de 2013

La 15a etapa del Tour de França de 2013 es disputà el diumenge 14 de juliol de 2013 sobre un recorregut de 242,5 km entre Givors (Roine) i el cim del Ventor (Provença), l'etapa més llarga del Tour de França des del 2000.
El vencedor de l'etapa fou el britànic Christopher Froome (Team Sky), que s'imposà en solitari en l'arribada al cim del Gegant de Provença, consolidant el seu lideratge a la general i aconseguint la principal victòria de la seva carrera esportiva. Nairo Quintana (Movistar Team) recuperà el lideratge dels joves en arribar a 29" de Froome i recuperar el temps perdut respecte al fins aleshores líder Michał Kwiatkowski (Omega Pharma-Quick Step).

## Recorregut

Etapa més llarga de la present edició del Tour de França, a través dels departaments del Roine, Isèra, Droma i Valclusa. El recorregut inclou tres petites cotes de quarta categoria en els primers 44 quilòmetres, una de tercera al km 143 i l'ascensió final al Ventor, de categoria especial, amb una pujada de 20,8 km al 7,5% de desnivell mitjà. L'esprint especial es troba a Malaucena, al km 208.

## Desenvolupament de l'etapa

Durant els primers quilòmetres d'etapa van ser molts els ciclistes que intentaren l'escapada, però no va ser fins al km 30 quan es formà una escapada composta per 10 corredors: Sylvain Chavanel (Omega Pharma-Quick Step), Pierrick Fedrigo i Jérémy Roy (FDJ), Christophe Riblon (AG2R La Mondiale), Julien El Fares (Sojasun), Alberto Losada (Team Katusha), Daryl Impey (Orica-GreenEDGE), Peter Sagan (Cannondale), Markel Irizar (RadioShack-Leopard) i Wout Poels (Vacansoleil-DCM). Aquest grup aconseguí una màxima diferència de 7'05" al km 70, però sota l'impuls del Movistar Team, primer, i posteriorment el Team Sky s'anaren reduint les diferències. L'etapa es va córrer a una gran velocitat, amb una mitjana superior als 46 km/h durant les tres primeres hores d'etapa. A l'esprint de Malaucena (km 208) Sagan consolidà el mallot verd. A 25 km de l'arribada els escapats mantenien 1' 50" sobre el gran grup. En les primeres rampes del Ventor Sylvain Chavanel atacà, mantenint-se al capdavant de la cursa durant 8 quilòmetres. A 14 km de l'arribada, Mikel Nieve va ser el primer a atacar dins el grup dels favorits. Un quilòmetre després va ser Nairo Quintana (Movistar Team) el que atacà, superant a Chavanel i Nieve. El grup del líder perdia unitats a marxes forçades i a manca de 7,5 km Chris Froome se n'anà en solitari cap endavant, sense que ningú el pogués seguir. Froome agafà Quintana i durant uns quilòmetres marxaren junts, però a manca d'1,5 km per a l'arribada tornà a atacar, sense que Quintana el pogués seguir. Froome arribà en solitari al cim, aconseguint la segona victòria de la present edició, mentre que Quintana arribà a 29", Joaquim Rodríguez (Team Katusha) a 1' 23" i Alberto Contador (Team Saxo-Tinkoff) 1' 40".

## Esprints

| Esprint intermedi de Malaucena (km 208) Primer Peter Sagan (SVK) 20 pts Segon Sylvain Chavanel (FRA)17 pts Tercer Daryl Impey (RSA)15 pts Quart Wout Poels (NED)13 pts Cinquè Jérémy Roy (FRA)11 pts Sisè Alberto Losada (CAT)10 pts Setè Markel Irizar (ESP)9 pts Vuitè Pierrick Fédrigo (FRA)8 pts Novè Christophe Riblon (FRA)7 pts Desè André Greipel (GER)6 pts Onzè Mark Cavendish (GBR)5 pts Dotzè José Joaquín Rojas (ESP)4 pts Tretzè Imanol Erviti (ESP)3 pts Catorzè Jonathan Castroviejo (ESP)2 pts Quinzè Andrey Amador (CRC)1 pt | Esprint final del mont Ventor (km 242,5) Primer Christopher Froome (ESP) 20 pts Segon Nairo Quintana (COL)17 pts Tercer Mikel Nieve (ESP)15 pts Quart Joaquim Rodríguez (CAT)13 pts Cinquè Roman Kreuziger (CZE)11 pts Sisè Alberto Contador (ESP)10 pts Setè Jakob Fuglsang (DEN)9 pts Vuitè Bauke Mollema (NED)8 pts Novè Laurens ten Dam (NED)7 pts Desè Jean-Christophe Péraud (FRA)6 pts Onzè Bart de Clercq (BEL)5 pts Dotzè Michael Rogers (AUS)4 pts Tretzè Alejandro Valverde (ESP)3 pts Catorzè Daniel Martin (IRL)2 pts Quinzè Richie Porte (AUS)1 pt |

## Ports de muntanya

| 1. Cota d'Eyzin-Pinet. 436m. 4a categoria (km 20,5) (3,1 km al 4,9%) Primer Thomas de Gendt (BEL)1 pt | 2. Cota de Primarette. 459m. 4a categoria (km 26,5) (2,6 km al 4,1%) Primer Pierre Rolland (FRA) 1 pt |
| 3. Cota de Lens-Lestang. 424m. 4a categoria (km 44,5) (2,1 km al 3,8%) Primer Julien El Fares (FRA)1 pt | 4. Cota de Bordèus. 651m. 3a categoria (km 143) (4,2 km al 5,7%) Primer Jérémy Roy (FRA)2 pts Segon Christophe Riblon (FRA)1 pt |
* 5. Mont Ventor. 1912m. Categoria especial (km 242,5) (20,8 km al 7,5%)
    1r Chris Froome (GBR) 50 pts 2n Nairo Quintana (COL)40 pts 3r Mikel Nieve (ESP)32 pts 4t Joaquim Rodríguez (CAT)28 pts 5è Roman Kreuziger (CZE)24 pts 6è Alberto Contador (ESP)20 pts 7è Jakob Fuglsang (DEN)16 pts 8è Bauke Mollema (NED)12 pts 9è Laurens ten Dam (NED)8 pts 10è Jean-Christophe Péraud (FRA)4 pts

## Classificació de l'etapa

| | Ciclista | Equip | Temps |
| 1 | Chris Froome (GBR) | Team Sky | 5h 48' 45" |
| 2 | Nairo Quintana (COL) | Movistar Team | + 29" |
| 3 | Mikel Nieve (ESP) | Euskaltel–Euskadi | + 1' 23" |
| 4 | Joaquim Rodríguez (CAT) | Team Katusha | + 1' 23" |
| 5 | Roman Kreuziger (CZE) | Team Saxo-Tinkoff | + 1' 40" |
| 6 | Alberto Contador (ESP) | Team Saxo-Tinkoff | + 1' 40" |
| 7 | Jakob Fuglsang (DEN) | Astana Qazaqstan Team | + 1' 43" |
| 8 | Bauke Mollema (NED) | Belkin Pro Cycling Team | + 1' 46" |
| 9 | Laurens ten Dam (NED) | Belkin Pro Cycling Team | + 1' 53" |
| 10 | Jean-Christophe Péraud (FRA) | AG2R La Mondiale | + 2' 08" |

## Classificació general

| | Ciclista | Equip | Temps |
| 1 | Chris Froome (GBR) | Team Sky | 61h 11' 43" |
| 2 | Bauke Mollema (NED) | Belkin Pro Cycling Team | + 4' 14" |
| 3 | Alberto Contador (ESP) | Team Saxo-Tinkoff | + 4' 25" |
| 4 | Roman Kreuziger (CZE) | Team Saxo-Tinkoff | + 4' 28" |
| 5 | Laurens ten Dam (NED) | Belkin Pro Cycling Team | + 4' 54" |
| 6 | Nairo Quintana (COL) | Movistar Team | + 5' 47" |
| 7 | Jakob Fuglsang (DEN) | Astana Qazaqstan Team | + 6' 22" |
| 8 | Joaquim Rodríguez (ESP) | Team Katusha | + 7' 11" |
| 9 | Jean-Christophe Péraud (FRA) | AG2R La Mondiale | + 7' 47" |
| 10 | Michał Kwiatkowski (POL) | Omega Pharma-Quick Step | + 7' 58" |

## Classificacions annexes

| Classificació per punts Ciclista Equip Punts 1r  Peter Sagan (SVK) Cannondale 377 pts 2n  Mark Cavendish (GBR) Omega Pharma-Quick Step 278 pts 3r  André Greipel (GER) Lotto-Belisol 223 pts | Classificació de la muntanya Ciclista Equip Punts 1r  Chris Froome (GBR) Team Sky 83 pts 2n  Nairo Quintana (COL) Movistar Team 66 pts 3r  Mikel Nieve (ESP) Euskaltel–Euskadi 53 pts |
| Classificació del millor jove Ciclista Equip Temps 1r  Nairo Quintana (COL) Movistar Team 61h 17' 30" 2n  Michał Kwiatkowski (POL) Omega Pharma-Quick Step + 2' 11" 3r  Andrew Talansky (USA) Garmin-Sharp + 6' 45" | Classificació per equips Equip Temps 1r Team Saxo-Tinkoff 183h 01' 46" 2n Belkin Pro Cycling Team + 02' 36" 3r AG2R La Mondiale + 08' 03" |

## Abandonaments

No es produí cap abandonament durant la disputa de l'etapa.

## Notes i referències

* 1 2 «ÉTAPE 15 - Givors / Mont Ventoux 242,5 km» (en francès). letour.fr. [Consulta: 18 juliol 2013].
* ↑ «Tour de Francia: Froome dice que es la mayor victoria de su vida». La Vanguardia, 14-07-2013 [Consulta: 20 juliol 2013].
* ↑ López-Egea, Sergi «Froome posa el peu a la Lluna». El Periódico de Catalunya, 14-07-2013 [Consulta: 20 juliol 2013].
* ↑ Ruiz Marull, David «Tour de Francia: Chris Froome gana en el Mont Ventoux». La Vanguardia, 14-07-2013 [Consulta: 20 juliol 2013].
* ↑ «Christopher Froome también gana en el Ventoux y agranda su ventaja en la general». El Mundo Deportivo, 14-07-2013 [Consulta: 20 juliol 2013].

## Enllaços externs

* 15a etapa al web del Tour de França